
Valószínűségi szélsebesség előrejelzés

A TDK munkám célja a valószíníségi időjárás előrejelzés egy módszerének, a Bayes Modell Átlagolásnak (BMA) ismertetése és gyakorlati alkalmazása az OMSZ szélsebesség adataira. A BMA módszert Raftery és társai (2005) mutatták be, mint egy rövidtávú (0-72 órás időtartamra szóló) statisztikai előrejelző módszert, mely egy numerikus előrejelző modell különböző futásaiból származó ensemble előrejelzések egy utófeldolgozásából szolgáltatja az időjárási előrejelzéseket. Egy korábbi időszak (tanuló periódus) ensemble előrejelzései, a hozzájuk tartozó validáló meggyelések, valamint az aktuális előrejelzések segítségével a BMA módszer megbecsüli az előrejelzendőmennyiség sűrűségfüggvényét.

Raftery és társai (2005) modelljét olyan időjárási változókra használták, melyek eloszlása normális (hőmérséklet, légnyomás). A későbbiekben ezt az eljárást Sloughter és társai (2007) a csapadékmennyiség, majd Sloughter és társai (2010) a szélsebesség előrejelzésre terjesztették ki.

Mi a Sloughter és társai (2010) által javasolt modellt alkalmaztuk az OMSZ ALADIN-HUNEPS rendszere által generált 11 tagú ensemble (Horányi és társai , 2011) utófeldolgozására. Úgy találtuk, hogy szélsebességi adatokra a tanuló periódus optimális hossza 28 nap és megmutattuk, hogy a BMA utófeldolgozás jelentősen javít az előrejelzések kalibráltságán és pontosságán.

